গহপুৰ ভাৰতৰ উত্তৰ-পূবৰ ৰাজ্য অসম বিশ্বনাথ জিলা ৰ এটা মহকুমা আৰু এখন ইতিহাস প্ৰসিদ্ধ নগৰ। ইয়াতেই স্বাধীনতা সংগ্ৰামী কনকলতা বৰুৱাৰ জন্ম হয়। ৰামচন্দ্ৰ বা প্ৰতাপচন্দ্ৰ বা মায়ামত্ত ৰজাৰ ঔৰসত তেওঁৰ মহিষী নাম্নী বা চন্দ্ৰপ্ৰভা ৰাণীৰ গৰ্ভত,১৩০০ খ্ৰীষ্টাব্দত বিখ্যাত আৰিমত্ত ৰজাৰ জন্ম হৈছিল। তেওঁ দিগ্বিজয় কৰি ফুৰা সময়ত কামৰূপৰ বেতনালৈকে দিগ্বিজয় কৰি উঠি, আকৌ উজাই আহি, লুইত মুখৰ পোন ধৰি ব্ৰহ্মপুত্ৰ পাৰ হৈ উত্তৰপাৰে দিগ্বিজয় কৰিবলৈ ধৰে। তেওঁ তেজপুৰৰ কলাবাড়ীৰ পৰা ভটীয়াই দিব্যা(এতিয়াৰ ডুবিয়া), কুঁৱৰীনশ্বৰ প্ৰভৃতি ঠাই দখল কৰি, এখন প্ৰকাণ্ড হাবি পায়। সেই হাবি ভঙাই তাত আৰিমত্ত ৰজাই 'গহনপুৰ' নামেৰে এখন গাঁও পাতিছিল আৰু সেয়াই বৰ্তমানৰ গহপুৰ।
গহপুৰ 26°53′N 93°38′E / 26.88°N 93.63°E / 26.88; 93.63- অক্ষ্যাংশ আৰু দ্ৰাঘিমাংশত অৱস্থিত।[1] আনহাতে সমুদ্ৰ পৃষ্ঠৰ পৰা ৬৯ মিটাৰ (২২৬ ফুট)উচ্চতাত অৱস্থিত। নগৰখন ৫২ নং ৰাষ্ট্ৰীয় ঘাই পথৰ দ্বৰা অৰুণাচল প্ৰদেশৰ ৰাজধানী ইটানগৰৰ লগত সংযোগ হৈ আছে। লগতে ব্ৰহ্মপুত্ৰ নদীৰ দ্বাৰা মাজুলী আৰু যোৰহাটৰ লগতো সংলগ্ন হৈ আছে।
শ্বহীদ মুকুন্দ কাকতি উচ্চ মাধ্যমিক বিদ্যালয় :১৯৬৪ চনত স্থাপন হোৱা এই বিদ্যালয়ে ২০১৬ চনত সোণালী জয়ন্তী বৰ্ষ পালন কৰিছে।
